《十二月初七日述怀》
宋代·张九成

谪居寂寞岁将阑，几案凝尘酒盏乾。
落落雨声檐外过，愔愔雪意座中寒。
孤飞只影人谁念，万里长途心自安。
世事悠悠君莫问，雪芽初碾试尝看。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。